San Ramonas (Kosta Rika)
San Ramonas (isp. San Ramón) – miestelis Kosta Rikoje, Alachuelos provincijoje, Centriniame slėnyje, Tilarano Kordiljeros pašlaitėje, 44 km į šiaurės vakarus nuo Alachuelos. Kantono centras. Netoliese praeina Panamerikos plentas, išsišakoja keliai į kalnuose įsikūrusias gyvenvietes. Turistinis centras (kelionės prie Arenalio), netoliese įsteigtas Alberto Manuel Brenes biologinis rezervatas.